**Туған жер деп соғар жүрегім...**

 **Елімізде «Рухани жаңғыру» бағдарламасы аясында көптеген жұмыстар қолға алына бастады. Осындай игі шараның бірін ұйымдастыруға Ақмола облыстық білім басқармасы мұрындық болды.**
 Жас жеткіншектерді Отаншылдыққа, ұлтжандылыққа, өзінің шағын Отанын мақтан тұту мақсатында, Облыстық білім басқармасы мен Балалар мен жасөспірімдер туризмі, өлкетанушылар мен экологтардың облыстық орталығымен **«Менің шағын Отаным»** аттыоблыстық байқау ұйымдастырылып, өткізілді. Бұл байқауға облыстың әр ауданынан бірнеше мектептер бақ сынасты. Ерейментау ауданынан «Перуаш Кәрімұлы атындағы орта мектеп» КММ-нің оқушылары қатысты.

 Байқау негізінен 6- номинациядан тұрды. Әр номинация бойынша деректер жинау қажеттілік еткендіктен, оқушылар мен ұстаздардың ізденісі аз болмады. Мектебіміздің тәрбие ісі жөніндегі орынбасары Омарова М.Б ұйымдастыруымен дерек жинауға кірістік. Ауылымыздың қариялары: Амантай ата, Сүйіндік ата, Мәшәкәр апамыз және «Ереймен » газетінің бас редакторы Нұрлыбек Мұратбекұлының дерек жинаудағы үлестері орасан зор болды.

 Мектебімізден 5-номинация бойынша оқушылар қатысып, нәтижеге қол жеткізді.

- «Менің ауылымның тарихы» номинациясы бойынша 6-сынып оқушысы Әміржанова Гүлім қатысып, І орын дипломымен марапатталды, жетекшісі Шпекбаева Айдана Қонақбаевна.

 - «Менің жаным-табиғаттың жаны» номинациясы бойынша 9-сынып Сулейменова Дильназ, І орын дипломымен марапатталды, жетекшісі Шпекбаева Айдана Қонақбаевна.

- «Бүгінгі заманның ақындары» номинациясы бойынша 8-сынып оқушысы Ерназар Аяулым ІІ орын дипломымен марапатталды, жетекшісі Ермуканова Кызылшуль Укубаевна.

- «Тамаша шежіре» номинациясы бойынша отбасылық шежірені қорғаған 8-сынып оқушысы Кенжалина Малика, 10-сынып оқушысы Блялов Тұраналы, сертификатпен марапатталды, жетекшісі Блялова Шнар Касыматовна.

- «Шағын Отанымның синволы» номинациясы бойынша 8-сынып оқушысы Дүйсен Гүлнұр сертификатпен марапатталды, жетекшісі Блялова Шнар Касыматовна.

 Сонымен қатар, осы оқушыларды дайындаған мектебіміздің ұстаздары Омарова М.Б, Ермұқанова Қ.Ү, Блялова Ш.Қ, Шпекбаева А.Қ облыстық алғас хатпен марапатталды.

 Қазақ тілі мұғалімі Ермұқанова Қ.Ү